Primarul general al Capitalei, Gabriela Firea, a fost numită președinte interimar al PSD București. Ea redevine și vicepreședinte la nivel național al partidului.

Decizia a fost luată în ședința Comitetului Executiv al PSD.

Înainte de Cex, Firea spunea că se gândește dacă să revină sau nu asupra demisiilor din aceste funcții.

„Mai mulți colegi mi-au spus că, dată fiind situația actuală, să analizez și să renunț la ceea ce anunțat la unul dintre CEx-urile de anul trecut, anume atunci când, ca un gest de onoare, mi-am dat demisia din funcția de președuinte interimar PSD București și din poziția de vicepreședinte la nivel național, funcția de la Ilfov, doar aceea fiindu-mi luată cu forța la propunerea președintelui din acel moment al partidului. Deocamdată, am spus că mă gândesc, analizez dacă revin asupra acelor decizii”, a spus Gabriela Firea.

Gabriela Firea a anunţat în noiembrie 2018, înaintea unei şedinţe la care se discută retragerea sprijinului politic pentru ea, că şi-a dat demisia din funcţia de preşedinte interimar la Bucureşti și din funcţia de vicepreşedinte PSD, în urma unui conflict cu Liviu Dragnea.

În ședința CEx s-a decis că nu vor fi făcute excluderi din partid în următoarea perioadă, dar că vor exista sancțiuni. Vizați ar fi Codrin Ștefănescu, Cătălin Rădulescu și Mircea Drăghici, potrivit surselor Digi24.